kardosdrur/scandi-wiki huggingface dataset:
Gauerslund

Gauerslund er en landsby i Sydjylland, beliggende mellem stationsbyerne Børkop og Brejning i Gauerslund Sogn. Gauerslund ligger i den sydøstlige del af Vejle Kommune.

I landsbyen ligger Gauerslund Kirke, Gauerslundhallen samt Gauerslund Skole.

Eksterne kilder og henvisninger 
 GAUERSLUND
 Historier fra Gauerslund Sogn  hos borkophistorie
 Gauerslund Skole
 Gauerslund Gymnastik

Byer i Vejle Kommune
Great Castle House

Great Castle House er en tidligere byresidens opført på en del af det areal, der hører til Monmouth Castle i Monmouth, Wales. Huset er et beskyttet bygningsværk af første grad efter den officielle britiske liste, og den er en af 24 bygninger på Monmouth Heritage Trail. Residensen har en af Monmouths mest interssante arkitektoniske udformninger. Den ligger på Castle Hill, ud for Agincourt Square i byens centrum.

Bygningen blev fuldført i 1673 for Henry Somerset, 3. markis af Worcester, som var minister for Council of Wales and the Marches, og den er blevet beskrevet som "et hus, med en strålende knejsen udenfor og inde". Senere blev Great Castle House anvendt til retsbygning, indtil denne flyttede til den nyopførte Shire Hall i 1725. Bygningen har siden midten af det 19. århundrede været hovedkvarter for Royal Monmouthshire Royal Engineers, og den huser regimentets museum.

Noter 

Bygninger, konstruktioner og anlæg i Wales
Monmouth
Nye territorier

Nye territorier (新界), (forkortet NT eller N.T.), efter den engelske benævnelse New Territories, er den nordligste, største og nyeste del af Hongkong. Området er 953.48 (km²) stort og mere end halvdelen af arealet er åbent land. Nye territorier udgør et af Hongkongs tre hovedområder (de to andre er Kowloon og Hong Kong Øen). 

Selvom New Territories udgør 86.2% af Hong Kong's samlede areal bor kun cirka halvdelen af Hong Kong's befolkning i området.

Administration 

Nye territorier består af følgende administrative distrikter:
 Øerne, Hongkong
 Kwai Tsing
 Norra Hongkong
 Sai Kung
 Sha Tin
 Tai Po 
 Tsuen Wan 
 Tuen Mun
 Yuen Long

Externe henvisninger 

Hongkong
Kinas geografi
MF "Fjordgar"

MF Fjordgar (tidligere MF Torulf) er en norsk bilfærge bygget i 1967. Indtil 31. december 2011 betjente færgen færgeforbindelsen Klokkarvik-Lerøy-Bjelkarøy-Hjellestad i Sund kommune i Hordaland fylke. Færgen ejes nu af Havskyss AS og ligger vid kaj i Florø, Sogn og Fjordane, Norge.

Færgen blev oprindelig bygget til strækningen mellem Ulsteinvik, Torvik og Runde. Den afløste en færge med samme navn

I 1990 blev færgen omdøbt til MF Fjordgar. Fra 1990 til 31 December 2012 trafikerede færgen ruten Hjellestad-Bjelkarøy-Lerøy-Klokkarvik

Fjordgar
Fjordgar
Jeremy Allen White

Jeremy Allen White (født 18. februar 1991) er en amerikansk skuespiller, der bedst er kendt for rollen som Phillip "Lip" Gallagher i den amerikanske drama-serie Shameless (2011–2021). Derudover har han medvirket i første sæson af Homecoming (2018) og film som Afterschool, Twelve, After Everything og The Rental. Fra 2022 spiller han hovedrollen som Carmen 'Carmy' Berzatto i Hulu-dramaserien The Bear.

Privatliv 
Han blev gift med skuespilleren Addison Timlin den 18. oktober 2019, sammen har de to døtre født henholdsvis i 2018 og 2020.

Udvalgt filmografi

Film

Tv-serier

Referencer

Eksterne henvisninger 

 

Filmskuespillere fra USA
Tv-skuespillere fra USA
Skuespillere fra New York
I Wanna Dance with Somebody (Who Loves Me)

"I Wanna Dance with Somebody (Who Loves Me)" er første single fra Whitney Houstons andet studiealbum Whitney. Det blev produceret af Narada Michael Walden og var skrevet af George Merrill og Shannon Rubicam fra bandet Boy Meets Girl, der tidligere havde skrevet Whitney Houstons nummer et-hit "How Will I Know". Oprindeligt lød sangen mere som en country-sang, men Walden gav den en mere dansevenlig lyd. 

Sangen modtog blandede anmeldelser fra musikanmelderne, der sammenlignede det musikalske arrangement med hendes egen "How Will I Know" og Cyndi Laupers "Girls Just Want to Have Fun". Sangen vandt en Grammy for bedste vokale pop-præstation af en kvinde ved de 30. grammyuddelinger i 1988. Siden fik sangen bedre anmeldelser og betragtes nu som en perle fra 1980'erne. Singlen var en kommerciel succes, hvor den nåede toppen af hitlisterne i 13 forskellige lande, heriblandt Australien, Tyskland og Storbritannien. I USA blev det hendes fjerde nummer-et single i træk, hvor den solgtes i over en million eksemplarer; det næststørste efter "I Will Always Love You".

Hitlister

Referencer 

Singler fra 1987
Whitney Houston-sange
Auslese

Auslese (tysk: udvalgt høst) er en tysk vinbetegnelse for vin af sent høstede druer, som er et niveau mere moden end Spätlese inden for Prädikatswein-kategorierne i den tyske vinklassifikation. Druerne plukkes fra udvalgte, meget modne klaser om efteråret (ultimo november/primo december) og skal håndplukkes. Som hovedregel kan Auslese-vine kun laves i de bedste høstår, der har været tilstrækkeligt varme. En mindre del af druerne kan være inficeret med ædel råddenskab i nogle regioner, om end dette aldrig dominerer vinens karakter. Normalt bliver Rheingau-huset Schloss Johannisberg regnet for det, der opdagede Spätlese- og Auslese-vin i 1787.

Ofte bliver Auslesen betragtet som en tysk dessertvin, især de vine, der er lavet af botrytis-inficerede klaser, om end den ikke er så sød som dessertvinene Eiswine, Beerenauslese (BA) eller Trockenbeerenauslese (TBA).

Kilder 

Vin
Præsidentvalget i Frankrig 1988

Frankrigs præsidentvalg 1988 afholdtes 24. april og 8. maj 1988.

Kandidater 

1988
Frankrig 1988
Jacob Tjørnelund

Jacob Tjørnelund (født 31. december 1991 i Haderslev) er en professionel fodboldspiller fra Danmark der spiller som forsvarsspiller i den danske fodboldklub Hobro IK. Han har tidligere spillet for SønderjyskE.

Karriere

SønderjyskE 
Tjørnelund begyndte at spille fodbold hos Haderslev Fodboldklub. Senere skiftede han til SønderjyskE, der er elite overbygningen til Haderslev.

Indtil sommeren 2010 spillede Tjørnelund for SønderjyskEs U/19 hold, og blev derefter rykket op på klubbens hold i Danmarksserien. I september 2010 begyndte Jacob Tjørnelund at træne med klubbens superliga-trup. Den 16. oktober 2010 fik han debut i Superligaen, da han afløste Kenneth Fabricius efter 89 minutter i hjemmekampen mod AaB. Få dage efter debuten forlængede SønderjyskE og Tjørnelund kontrakten, så den var gældende indtil sommeren 2013. Spilleren blev rykket permanent op i superligatruppen, og skulle indtil sommeren 2011 sideløbende gøre sin uddannelse på gymnasiet færdig. Han kunne derefter tiltræde på fuld tid hos SønderjyskE.

Indtil slutningen af september 2012 var Jacob Tjørnelund i alt noteret for ni superligakampe for SønderjyskE.

Tjørnelunds kontrakt blev ikke yderligere forlænget, og han forlod dermed klubben i december 2013 efter 21 førsteholds-liga kampe.

Hobro IK 
Den 1. februar 2014 skiftede Tjørnelund til Hobro IK, hvor han i første omgang skrev under på en kontrakt gældende frem til sommeren 2014. I den forbindelse udtalte Hobro IK's sportschef Jens Hammer Sørensen til Hobros hjemmeside om Tjørnelund, at

Han spillede i sit første halvår i klubben seks kampe for klubben i NordicBet Ligaen. Som en af de spillere, der var med til at spille Hobro IK i Superligaen for første gang i klubbens historie, skrev han 1. juli 2014 under på en toårig kontrakt med klubben, således parterne havde papir på hinanden frem til sommeren 2016. Et år senere, i august 2015, blev denne kontrakt forlænget frem til sommeren 2017, og ved udløb af denne kontrakt i juni 2017 skrev Tjørnelund samtidigt med Quincy Antipas atter under på en toårig forlængelse.

Referencer

Eksterne henvisninger 
 Jacob Tjørnelund på danskfodbold.dk
 

Fodboldspillere fra Danmark
Fodboldspillere fra SønderjyskE
Fodboldspillere fra Hobro IK
Personer fra Haderslev
Kwang-tshóu-wan

Kwang-tshóu-wan var et af Frankrig i 1898 for 99 år forpagtet område på østkysten af halvøen Léi-tshóu i den kinesiske provins Kwang-tung, opkaldt efter bugten Kwang-tshóu, der var omkring 90 km i tværsnit, 10-24 m dyb og i syd beskyttet af øen Tung-hai. Området, som 1899 forøgedes med to øer i bugten, var omkring 700 km2 med i 1911 ca. 60.000 indbyggere og lød fra år 1900 under generalguvernøren over Fransk Indokina samt forvaltedes af en administrator. Det var delt i tre forvaltningsområder, men den kinesiske kommunale organisation blev bibeholdt.

Hovedhensigtet var franske ønsker om at udvikle sin handel i Sydkina, frem for alt fra Guangdong og ind over til Yunnan og Sichuan, og bygningen af jernbaner gennem dette område. Dette var også det område, man ville befæste som fransk indflydelsesområde i Kina som en forlængelse af Fransk Indokina mod nord. Frankrig havde sikret sig ret til der at anlægge en flådestation med kuldepot og havde påbegyndt at anlægge veje og planlagde en jernbane til Wu-tshóu ved Si-kiang. Vigtigst var frihavnen San-hwan ved Matse, lige over for Fort-Bayard. Import- og exportværdien opgjordes til omkring 2 mio. dollars.

I 1921 opgjordes antallet af indbyggere til 182.371, heraf 144 europæere.

Efter Frankrigs nederlag under 2. verdenskrigs tidlige fase (juni 1940) anerkendte Chiang Kai-sheks kinesiske regering Det fri Frankrig under Charles de Gaulle og tilkendte det suveræniteten over denne kinesiske enklave. Dermed var administrationen i Guangzhouwan loyal over for de vestlige allierede og fulgte ikke Fransk Indokina ind under Vichy-regimet. Men i februar 1943 blev området okkuperet af Japan, og den 30. juli 1943 afstod Vichy-Frankrig det formelt til Republikken Kinas reformerede regering under Wang Jing-wei, en japansk marionetregering som hverken var anerkendt af Det fri Frankrig eller Republikken Kina.

Formelt blev området afstået af Frankrig til Kina den 28. februar 1946.

Eksterne henvisninger 

 Nordisk Familjebok, Uggleupplagan (1911), bind 15, sp. 357; opslag: Kwang-tschóu-wan
 Nordisk Familjebok, Uggleupplagan (1924), bind 36, sp. 1269; opslag: Kwang-tschóu-wan

Kinas historie
Frankrigs historie
Fartøjsdistrikt

Fartøjsdistrikt er en administrativ geografisk inddeling, der anvendes ved registrering af fiskefartøjer.

Fartøjerne er registreret inden for 23 distrikter

Distrikter og gældende kendingsbogstaver

Historiske kendingsbogstaver

Kilder 

Fiskeri
Hanstholmknuden

Hanstholmknuden er et forbjerg øst for Hanstholm, ud til Vigsø Bugt i Skagerrak. Det er Jyllands nordvestligste forbjerg, og var i stenalderen en ø.  Det er en nordvendt kystskrænt, af   bryozokalk (limsten), men dækket af et lag flyvesand. Højeste punkt er Bavn som er 64 moh. Området er en vigtig botanisk lokalitet og  på kalkskrænterne er meget artsrige, med    flere meget sjældne arter. Det er den eneste lokalitet i Danmark ud over Bulbjerg, hvor der vokser Klit-Øjentrøst, og andre interessante arter er Hvidgrå Draba, Plettet Gøgeurt, Dværgsiv, Bredbægret Ensian, Smalbægret Ensian, Strand-Mandstro, Kornet Stenbræk, Almindelig Månerude, Bakke-Fnokurt.

Området er præget af de tyske bunkeranlæg fra Anden Verdenskrig, bl.a. ved Bavn, hvor der var anlagt antiluftskytsstillinger, og ved Vigsø.  Vigsø var indtil 1890 et center for skudehandlen med Norge.

Hanstholmknuden er udpeget til Habitatområde nr 220, der er  den østlige del af Natura 2000-område nr. 24 Hanstholm Reservatet, Hanstholmknuden, Nors sø og Vandet sø.

Eksterne kiolder og henvisninger
 Hanstholm Kystskrænt på Naturstyrelsens website

Lokaliteter i Thisted Kommune
EU-habitatområder i Danmark
Forbjerge
Monmouth Castle

Monmouth Castle er en ruin efter et slot i Monmouth i Wales. Ruinen er et beskyttet bygningsværk af første grad efter den officielle britiske liste.

Monmouth Castle ligger omtrent midt i byen på en bakke, hvor den rejser sig over floden Monnow, bag ved butikker, det centrale torv og nogle af de vigtigste gader. Slottet blev opført senest i 1150, måske allerede påbegyndt i 1067 af William Fitz Osbern, og her fødtes Henrik 5. af England i 1387. Det var et vigtigt grænseslot mellem Wales og England, til det blev delvist ødelagt under den engelske borgerkrig. I årene der fulgte skiftede slottet ejer tre gange, inden forsvarsværkerne blev krævet nedlagt. I 1647 skete der en delvis nedstyrtning, hvorpå resterne fra slottet blev genbrugt til opførelsen af Great Castle House tæt på. Dette hus er i nyere tid blev brugt som hovedkvarter og museum for Royal Monmouthshire Royal Engineers.

Referencer

Eksterne henvisninger 

Slotte i Wales
Monmouth
Borgruiner i Storbritannien
Afrikamesterskabet i håndbold 1974 (mænd)

Afrikamesterskabet i håndbold 1974 for mænd () var den første udgave af Afrikamesterskabet i håndbold for mænd. Turneringen havde deltagelse af 6 hold. Turneringen blev afholdt i 1974 i tunesiens hovedstad Tunis af Confédération Africaine de Handball (CAHB). Fem hold kvalificerede sig til finalen. Værten Tunesien vandt turneringen mod Cameroun og Senegal. Fjerdepladsen gik til Togo, femtepladsen til Centralafrikanske Republik; samtidig med at Egypten, ikke kvalificerede sig til finalen hvilket er markeret med „-.“ på tabellen.

Placeringer

Eksterne henvisninger 
 
 

Håndbold i 1974
1974 (mænd)
Tunis
Håndbold i Tunesien
Afrikamesterskabet i håndbold 1976 (mænd)

Afrikamesterskabet i håndbold 1976 for mænd var den anden udgave af Afrikamesterskabet i håndbold for mænd. Turneringen havde deltagelse af 6 hold. Turneringen blev afholdt i 1976 i algeriets hovedstad Algier af Confédération Africaine de Handball (CAHB). Seks hold kvalificerede sig til finalen. De forsvarende mestre Tunesien vandt turneringen mod værten Algeriet, mens tredjepladsen gik til Cameroun. Fjerdepladsen gik til Togo, efterfulgt af Senegal på femtepladsen, og Elfenbenskysten på sjettepladsen.

Placeringer

Eksterne henvisninger 
 
 

Håndbold i 1976
1976 (mænd)
Algier
Håndbold i Algeriet
Afrikamesterskabet i håndbold 1979 (mænd)

Afrikamesterskabet i håndbold 1979 for mænd var den tredje udgave af Afrikamesterskabet i håndbold for mænd. Turneringen havde deltagelse af 8 hold. Turneringen blev afholdt i 1979 fra den 20. til 31. juli i den congolesiske hovedstad Brazzaville af Confédération Africaine de Handball (CAHB). Otte hold kvalificerede sig til finalen.

Tunesien vandt turneringen ligesom i 1974 og 1976; mens andenpladsen gik til Egypten, tredjepladsen til Algeriet. Fjerdepladsen gik til Folkerepublikken Congo, femtepladsen til Cameroun, og sjettepladsen til Togo. Efter dem fulgte Elfenbenskysten og Nigeria på hhv. 7 og 8.-pladsen.

Med denne succes kvalificerede Tunesien sig til den olympiske håndboldturnering i 1980 i Moskva; men da landet sammen med 63 andre lande valgte at boykotte legene, deltog Algeriet i stedet for som afrikas repræsentant i turneringen.

Placeringer

Eksterne henvisninger 
 
 

Håndbold i 1979
1979 (mænd)
Brazzaville
Håndbold i Republikken Congo
Hans Lyngby Jepsen

Hans Pauli Lyngby Jepsen (1. april 1920 i Aalborg – 31. juli 2001 i Furreby, Løkken) var en dansk forfatter.

Udvalgt bibliografi

Eksterne henvisninger 
 

Romanforfattere fra Danmark
Personer i Kraks Blå Bog (afdøde)
Personer fra Aalborg
Danskere i 1900-tallet
Dansksprogede forfattere fra Danmark
Formænd for Dansk Forfatterforening
Modtagere af Søren Gyldendal-prisen
Studenter fra Aalborg Katedralskole
Fynsmesterskaberne i tennis

Fynsmesterskaberne i tennis er en halvårlig tennisturnering arrangeret af Fyns Tennis Union (FTU). Turneringen, der kun er åben for spillere på Fyn, afvikles både indendørs i januar og udendørs i juni. Om vinteren spilles der på hardcourt eller tæppeunderlag i en tennishal på Fyn, mens der om sommeren spilles på rødt grus udenfor. 

Hvert år afvikles der en herre- og damesinglerække samt en herre- og damedoublerække. Om sommeren bliver også afviklet en mixeddoublerække. Vinderne af rækkerne kåres som fynsmestre, og vinderne af singlerækkerne modtager FTU's vandrepokaler, som de kan råde over ét år ad gangen. Der findes en vandrepokal for både indendørs-FM og udendørs-FM. 

En lang række forskellige fynske klubber har arrangeret FM udendørs igennem årene, men indendørs har turneringen været afviklet ganske få steder, eftersom der eksisterer ganske få tennishaller på Fyn. Idet Fyns største tennisklub, Tennis Club Odense, ingen indendørsfaciliteter har, har klubben aldrig været vært for mesterskaberne, og turneringen er typisk blevet afholdt i Nyborg, Fruens Bøge eller Svendborg. Til trods herfor er de fleste singletitler blevet vundet af spillere fra Tennis Club Odense. 

Kenneth Baker og Trine Bassett fra Tennis Club Odense har vundet flest singletitler i henholdsvis herresingle og damesingle. Trine Bassett har alene i single samlet 23 FM-titler mellem 1997 og 2011 og er fortsat ubesejret i turneringen. 

Igennem mange år har fynsmesterskaberne i tennis været en af de mest prestigefyldte tennisturneringer på Fyn med deltagelse af øens bedste elitespillere. De seneste år har antallet af deltagere - ikke mindst blandt de fynske topspillere - været dalende, og i 2012 blev man nødt til helt at droppe afviklingen af en damesinglerække.

Fynsmestre siden 1992

Vindere af herresinglerækken

Vindere af damesinglerækken

Se også 

 Tennis Club Odense
 Fyns Tennis Union
 Dansk Tennis Forbund

 
Tennis
Sport i Odense
Tidens Samling

Tidens Samling i Odense er et kulturhistorisk hands-on museum for klæder, form og bolig i det 20. århundrede fra 1900 - 1990’erne. Her er det tilladt at røre de udstillede genstande, for du må sætte dig i møblerne, åbne skufferne, kigge i bøgerne og prøve tøjet. 

Museet er beliggende i Kulturmaskinen, Farvergården 7, på 3. sal, mellem Brandts Passage og Pantheonsgade.

Museets historie 
Museet blev grundlagt af Annette Hage der allerede fra en tidlig alder var fascineret af at samle. Da 1960’ernes tendens til udskiftning var ved at tage overhånd søgte Annette Hage i stedet i den anden retning og begyndte at gemme. 

I 1968 åbnede hun butikken BAZAR XL. Hun indså dog hurtigt, at selvom hun var glad for sin butik, var hun gladere for den store, og stadigt voksende, samling. BAZAR XLI blev derfor brugt blandt andet til at levere originale klæder og rekvisitter til en række historiske danske film.

Det fik hende imidlertid til at udleve sin drøm og åbne museet Tidens Samling i 1992. Hensigten var at skabe stemninger fra de forskellige årtier og anskueliggøre udviklingen gennem det 20. århundrede.

I dag er det Annette Hages datter, Cæcilie Ning Hage, der er museumsdirektør og fører museet videre i sin mors ånd.

Udstillingen omfatter en dagligstue fra hvert årti fra 1900'erne til 1960'erne. Dertil kommer et ungdomsværelse fra 1970'erne og endnu et ungdomsværelse fra 1980'erne. I 2018 blev udstillingen udvidet, så der nu også findes en spisestue fra 1990'erne.

Kultur for alle 
Hos Tidens Samling kan danskernes kulturarv opleves på flere niveauer. Det er både tilladt at røre ved tingene og sidde i møblerne, hvilket er en stor fordel for blinde og svagsynede. Herudover er der også installeret ledelinjer der kan lede den blinde/svagsynede gæst rundt i den permanente udstilling. Midt for hver af museets permanente 9 stuer findes et opmærksomhedsfelt, hvor gæsten har mulighed for at aktivere en audioguide. 

Audioguiden tilbyder tre fortællinger til hver stue.
 En generel fortælling om det årti, stuen repræsenterer

 En dagbogsfortælling fra årtiet
 En beskrivelse af stuens indretning og stilart
Lån af audioguide for blinde og svagsynede er gratis.

I 2015 blev Tidens Samling tildelt Odense Handicapråd & Odense Kommunes Handicappris for deres tiltag af støtte til blinde og svagsynede, samt gangbesværede.

Kultur i kulturen 
Som Annette Hages originale projekt BAZAR XLI, fortsætter Tidens Samling traditionen som en del af den danske kultur - selv udover museet.

Tidens Samling leverer fortsat rekvisitter og kostumer til store danske historiske film og TV-serier som Badehotellet sæson 1-5, Mercur, Der kommer en dag, 9. April, m.fl.

Det er muligt at leje rekvisitter til brug som illustrationer i bøger, sådan som bøgerne Tilbage til... har benyttet sig af.

Se også 
Som supplement til Tidens Samling findes lignende musser andre steder i Danmark:

 Bornholms Tekniske Samling i Allinge
 Thorsvang - Danmarks Samlermuseum i Stege

Eksterne henvisninger 

 Tidens Samlings hjemmeside

Kilder 

Museer i Odense
Museer etableret i 1992
Datterselskab

Et datterselskab er en virksomhed, der ejes eller kontrolleres af en anden virksomhed, som kaldes et moderselskab eller holdingselskab.

Datterselskaber er almindeligt forekommende i erhvervslivet og alle multinationale selskaber organiserer deres forretninger på den måde. Der er ofte flere niveauer med datterselskaber, et datterselskab kan være moderselskab til et andet datterselskab, som er moderselskab til et tredje datterselskab, osv.

Filialer 
Filialer kendes især fra bank-verden, hvor hovedsædet som regel ligger i en større byen, og filialerne er spredt ud i landet.

Referencer 

Virksomheder efter type
Eurovision Young Musicians

Eurovision Young Musicians (også kaldet Eurovision Grand Prix for Young Musicians. På dansk: Eurovisionens konkurrence for unge solister eller Eurovisionskonkurrencen for unge solister) er en konkurrence for europæiske klassiske musikere under 18 år arrangeret af European Broadcasting Union (EBU). Den TV-transmitterede konkurrence, bestående af en semi-finale og finale, afholdes hvert andet år og de fleste af deltagerlandene, deriblandt Danmark, afholder derudover nationale indledende kvalifikationsrunder. Den danske finale blev i en årrække TV-transmitteret af DR.

Dansk deltagelse 
Den dansk-svenske cellist Andreas Brantelid vandt finalen i juni 2006 hvor han stillede op for Sverige. Siden konkurrencens start i 1982 har to danskere kvalificeret sig til finalen og repræsenteret Danmark; Pianisten Marie Rørbech (1992) og organisten Frederik Magle (1994).

Europæiske Finaler

Kilder

Eksterne henvisninger 
Eurovision Young Musicians 2012

Musikarrangementer
Tv-programmer
European Broadcasting Union
Afrikamesterskabet i håndbold 1981 (mænd)

Afrikamesterskabet i håndbold 1981 for mænd var den fjerde udgave af Afrikamesterskabet i håndbold for mænd. Turneringen havde deltagelse af 8 hold. Turneringen blev afholdt i 1981 fra den 17. til 31. juli i tunesiens hovedstad Tunis af Confédération Africaine de Handball (CAHB). Algeriet vandt turneringen mod Elfenbenskysten. De forsvarende mestre, samt værten Tunesien fik en tredjeplads. Fjerdepladsen gik til Egypten, femtepladsen til Angola og sjettepladsen til Nigeria. Efter dem fulgte Folkerepublikken Congo og Guinea på hhv. 7 og 8.-pladsen.

Placeringer

Eksterne henvisninger 
 
 

Håndbold i 1981
1981 (mænd)
Tunis
Håndbold i Tunesien
A Better Life

A better life er en amerikansk dramafilm instrueret af Chris Weitz. Manuskriptet, der først var kendt som The Gardener, er skrevet af Eric Eaton, baseret på en historie af Roger L. Simon. 24. januar 2012 fil filmens hovedrolleindehaver Demián Bichir en nominering til en Oscar for bedste mandlige hovedrolle.

Filmen er unik blandt Hollywood-produktioner, da den foregår i et spansktalende samfund, og næsten udelukkende har spansktalende skuespillere på rollelisten. Pastor Gregory Boyle fra Homeboy Industries, der drives af tidligere bandemedlemmer, hjalp Weitz og hans crew med at finde steder og gøre filmen så autentisk som muligt. Sproget i manuskriptet blev også rettet, så den passede til den slang der bliver brugt i virkelighedens Los Angeles. Filmen havde premiere i USA 24. juni 2011. Filmen er endnu ikke udgivet i Danmark.

Referencer

Eksterne Henvisninger 
 

Dramafilm fra USA
Amerikanske film fra 2011
Europæisk Automobilmuseum

Europæisk Automobilmuseum i udkanten af Odense var et museum, der indeholdt en samling på over 100 køretøjer fra især perioden omkring 1950'erne til 1960'erne.

I den store udstillingshal fremvistes blandt andet også de første cykler med hjælpemotor, motorcykler og knallerter. Derudover kunne der findes relaterede emner som originalt legetøj, værktøj og tryksager.

Eksterne henvisninger 
 Europæisk Automobilmuseums websted. Arkiveret version fra juli 2013.

Museer i Odense
Bilmuseer i Danmark